Document ID: 31997R0275

ΚΑΝΟΝΙΣΜΟΣ (ΕΚ) αριθ. 275/97 ΤΗΣ ΕΠΙΤΡΟΠΗΣ της 14ης Φεβρουαρίου 1997 περί καθορισμού, για την περίοδο εμπορίας 1997/98, της προθεσμίας συνάψεως των προκαταρκτικών συμβάσεων για τα μεταποιημένα προϊόντα με βάση τις ντομάτες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 426/86 του Συμβουλίου, της 24ης Φεβρουαρίου 1986, περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΚ) αριθ. 2201/96 (2), και ιδίως το άρθρο 3 παράγραφος 4,
τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά, και ιδίως το άρθρο 26,
Εκτιμώντας:
ότι το άρθρο 5 του κανονισμού (ΕΟΚ) αριθ. 1558/91 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2529/95 (4), έχει προβλέψει, όσον αφορά τις ντομάτες, μια προκαταρκτική σύμβαση μεταξύ παραγωγού και μεταποιητού, που πρέπει να συναφθεί το αργότερο στις 16 Φεβρουαρίου 7 ότι, λαμβάνοντας υπόψη τις ειδικές δυσχέρειες που παρουσιάσθηκαν σε ορισμένες περιοχές παραγωγής της Κοινότητας, πρέπει, για την περίοδο 1997/98 να αναβληθούν οι προθεσμίες συνάψεως των προκαταρκτικών συμβάσεων μεταξύ παραγωγών και μεταποιητών, όπως επίσης και της διαβιβάσεώς τους στον αρμόδιο εθνικό οργανισμό 7
ότι, αναμένοντας την έγκριση των λεπτομερειών εφαρμογής του κανονισμού (ΕΚ) αριθ. 2201/96, πρέπει να θεσπισθεί από τώρα, η προθεσμία για τη σύναψη των προκαταρκτικών συμβάσεων για τα μεταποιημένα προϊόντα με βάση τις ντομάτες για την περίοδο εμπορίας 1997/98 7
ότι, λόγω του επείγοντος, ο παρών κανονισμός πρέπει να αρχίσει να ισχύει την ημέρα της δημοσίευσής του 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Για την περίοδο εμπορίας 1997/98, τα κράτη μέλη μπορούν να καθυστερήσουν έως τις 31 Μαρτίου 1997 την προθεσμία συνάψεως των προκαταρκτικών συμβάσεων που αναφέρονται στο άρθρο 5 παράγραφος 1 του κανονισμού (ΕΟΚ) αριθ. 1558/91.
2. Σε περίπτωση εφαρμογής της παραγράφου 1, η προθεσμία διαβιβάσεως στον αρμόδιο οργανισμό του αντιγράφου της προκαταρκτικής συμβάσεως καθορίζεται τη δέκατη εργάσιμη ημέρα μετά τη σύναψη της συμβάσεως.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Φεβρουαρίου 1997.

Labels: 11
17
19
6